Na temelju članka 66. Zakona o komunalnom gospodarstvu (»Narodne novine« broj 68/18, 110/18 i

32/20), članak 19. Zakonom o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 123/17, 98/19,144/20) – u daljnjem tekstu: Zakon, i članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18, 6/20,39/5), Općinsko vijeće Općine Jelenje na 11. sjednici održanoj dana 15.12. 2022. godine donijelo je

# Odluku o usvajanju

# Programa održavanja objekata i uređenja komunalne infrastrukture na području Općine Jelenje tijekom 2023. godine

Članak 1.

Ovim Programom utvrđuje se održavanje komunalne infrastrukture za 2023. godinu na području Općine Jelenje za komunalne djelatnosti:

1. održavanje nerazvrstanih cesta i drugih javnih površina
2. održavanje sustava javne rasvjete
3. održavanje zelenih površina
4. higijeničarska služba
5. deratizacija i dezinsekcija
6. odvoz krupnog otpada i sanacija
7. održavanje groblja
8. prijevoz pokojnika
9. održavanje dječjih igrališta

Programom iz stavka 1. ovog članka utvrđuju se:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarivanje programa s naznakom izvora financiranja.

Članak 2.

Iskaz financijskih sredstava potrebnih za ostvarivanje ovog Programa je sljedeći:

- prihod od komunalne naknade 182.220,00 EURA

* naknada za ceste 33.180,00 EURA
* višak prihoda 82.406,00 EURA

## Ukupno: 297.806,00 EURA

Ta sredstva se raspoređuju za održavanje i troškove upravljanja komunalnom infrastrukturom na području Općine Jelenje.

Članak 3.

Pod održavanjem komunalne infrastrukture na području Općine Jelenje podrazumijeva se održavanje postojećih objekata potrebnih za obavljanje komunalnih djelatnosti, poslovi i radnje koje prethode održavanju objekata potrebnih za obavljanje komunalnih djelatnosti.

Članak 4.

Program održavanja komunalne infrastrukture po djelatnostima financira se kako slijedi:

1. održavanje nerazvrstanih cesta i drugih javnih površina u iznosu od 199.084,00 EURA
2. održavanje sustava javne rasvjete u iznosu od 26.544,00 EURA
3. održavanje zelenih površina u iznosu od 19.908,00 EURA
4. higijeničarska služba u iznosu od 9.423,00 EURA
5. deratizacija i dezinsekcija u iznosu od 5.021,00 EURA
6. odvoz krupnog otpada u iznosu od 13.272,00 EURA
7. održavanje groblja 10.618,00 EURA
8. prijevoz pokojnika 664,00 EURA
9. održavanje dječjih igrališta 6.636,00 EURA
10. zbrinjavanje divljači 6.636,00 EURA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_**

**UKUPNO: 297.806,00 EURA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Članak 5.

Program održavanja komunalne infrastrukture sadrži:

## 1. Tekuće održavanje nerazvrstanih cesta

**1.1**. Održavanje će biti obavljeno temeljem Ugovora o koncesiji.

Prema postojećem registru nerazvrstanih cesta Općina ima 59 km nerazvrstanih cesta.

Dio sredstava otpada na održavanje cesta u zimskim uvjetima (čišćenje snijega), a ostatak sredstava raspoređuje se na najnužnije djelatnosti vezane uz održavanje nerazvrstanih cesta (trasiranje, krčenje, tamponiranje, ugradnja asfalta..)

Održavanje nerazvrstanih cesta podrazumijeva plombiranje udarnih rupa, popravke manjih površina, održavanje bankina, održavanje potpornih i obložnih zidova, održavanje ugibališta, hitne popravke i intervencije, sječu šiblja i grana uz ceste i košnju.

Prometna signalizacija (horizontalna i vertikalna).

Programom su planirana sredstva za obnovu postojeće horizontalne signalizacije, pješačkih prijelaza, crta na kolniku, oznaka parkirališta te ostalih oznaka na kolniku (znak stop, skretači i sl.) i sredstva za nabavu nove vertikalne signalizacije.

Čišćenje snijega i leda obavljat će se po potrebi. Radovi zimskog održavanja prometnica izvode se prema važećem Planu zimske službe za područje Općine.

### 1.2. Održavanje javnih površina

Na području Općine Jelenje (u daljnjem tekstu: Općina) javne površine čine: sve ceste na području općine pod ingerencijom Županijske uprave za ceste i Općine, oborinski kanali uz nerazvrstane i javne ceste, nogostupi uz javne ceste, parkirališni prostori ispred trgovina (2 metra od ulaza), ambulanta, škole, mrtvačnica, općinske zgrade, prostori na kojima su smještene javne građevine, parkirališni prostori oko sportskih terena.

Održavanje javnih površina čine slijedeće djelatnosti:

* održavanje zelenila (košnja i uređenje niskog i visokog raslinja)
* rušenje stabala koja mogu biti prijetnja slučajnim prolaznicima i materijalnoj imovini
* osiguravanje čistoće svih oborinskih kanala (kanali uz javne i nerazvrstane ceste) te popravak šahti i slivnika
* čišćenje javnih površina (pijeska poslije zime, lišća, ostataka poslije raznih elementarnih nepogoda i sl.)
* dekoracija i iluminacija tijekom blagdana
* podrezivanje granja i raslinja uz javne i nerazvrstane ceste u svrhu nesmetanog prometovanja vozila i pješaka unutar naselja
* čišćenje nogostupa i stazica od snijega - ručno ( stepenice pri ulasku u crkvu i grobljanske staze u vrijeme pogreba, ulazi u javne ustanove)
* strojno čišćenje snijega (odnosi se na javne površine koje se ne nalaze u registru nerazvrstanih cesta, raskršća na javnim prometnicama, parkirališta ispred trgovina, ambulante, župnog ureda i sl.)
* uređenje javnih površina u smislu pripreme javnih površina za održavanje raznih kulturnih, sportskih i zabavnih priredbi koje su svojevrstan brend naše Općine.

Pojačano održavanje javnih zelenih površina podrazumijeva nabavu sadnica za ljetnu i zimsku sadnju, sanitarne sječe i rušenje stabala te hitne intervencije na javnim zelenim površinama.

**UKUPNO: za usluge održavanja nerazvrstanih cesta i drugih javnih površina 199.084,00 EURA**

## 2. Održavanje sustava javne rasvjete

Pod utroškom električne energije podrazumijeva se utrošak električne energije za javnu rasvjetu. Održavanje javne rasvjete obuhvaća radove pregleda javne rasvjete, ličenje stupova javne rasvjete, elektromontažne radove na javnoj rasvjeti i materijal za javnu rasvjetu.

Dekorativna rasvjeta podrazumijeva postavu dekoracije svjetlećim elementima na stupove javne rasvjete, drveće, fasade i druge javne površine u vrijeme Božićnih i novogodišnjih blagdana.

Program održavanja javne rasvjete obuhvaća izmjenu neispravnih žarulja i ostalih armatura, održavanje stupova rasvjete i postavljanje novih rasvjetnih tijela koji se dijeli na rashod za:

2.1. opskrbljivač i distributer HEP

2.2. Izvođač radova Enigma E.I. Kostrena.

**UKUPNO: za usluge i utrošak električne energije za rasvjetu 26.544,00 EURA**

## 3. Održavanje zelenih površina

Redovno održavanje podrazumijeva strojno i ručno čišćenje zelene površine. Tretiraju se tijekom cijele godine, stabla se obrezuju u dijelu godine predviđene za te aktivnosti. Hortikulturno održavanje kao i sadnja novih zelenih površina.

**UKUPNO: održavanje zelenih površina iznos: 19.908,00 EURA**

## 

## 4. Higijeničarska služba

Poslovi higijeničarske službe podrazumijevaju zbrinjavanje napuštenih životinja, kao i uklanjanje lešina domaćih i divljih životinja s javnih površina. U tu svrhu sklapa se ugovor sa stručnim službama za provođenje navedenih mjera.

**UKUPNO: 9.423,00 EURA**

## 5.Deratizacija i dezinsekcija

Poslovi dezinsekcije, deratizacije i dezinfekcije obuhvaćaju provođenje preventivne obvezatne dezinsekcije u cilju sustavnog suzbijanja insekata dva puta godišnje na javnim površinama u vlasništvu Općine, provođenje preventivne dezinfekcije na poziv na javnim i drugim površinama u vlasništvu Općine, provođenje preventivne obvezatne deratizacije u cilju sustavnog suzbijanja glodavaca dva puta godišnje na javnim površinama.

Izvođač radova Zavod za javno zdravstvo PGŽ sa podizvođačima.

Deratizacija i dezinsekcija obavlja se dva puta godišnje na javnim površinama, a naročita se pažnja pridaje prostorima oko napuštenih kuća, odvodnih kanala i sl.

**UKUPNO: 5.021,00 EURA**

## 6. Odvoz krupnog (glomaznog) otpada

Odvoz krupnog (glomaznog) otpada s javnih površina vrši se po potrebi.

Glomazni otpad tijekom 2022. godine prikupljali su i odvozili na razvrstavanje KD „Čistoća

**UKUPNO: 13.272,00 EURA**

1. **Održavanje groblja**

Održavanje zelenih površina na groblju, održavanje nasada, stabala, živice, održavanje pješačkih staza, čišćenje i odvoz smeća sa zelenih površina i grobova. Posao održavanja groblja povjeren je KD Jelenje j.d.o.o.

**UKUPNO 10.618,00 EURA**

1. **Prijevoz pokojnika**

Prijevoz pokojnika podrazumijeva preuzimanje i prijevoz umrle osobe ili posmrtnih ostataka od mjesta smrti na području općine Jelenje do nadležne patologije ili sudske medicine, za koje nije moguće utvrditi uzrok smrti bez obdukcije.

**UKUPNO 664,00 EURA**

1. **Održavanje igrališta**

Održavanje dječjih igrališta obuhvaća brigu o deset igrališta.

Djelatnici KD Jelenje j.d.o.o. održavaju sprave na igralištima, popravljaju metalne i drvene konstrukcije, izmjenjuju polomljene dijelove te bojanjem daju spravama ljepši izgled. Redovitim i periodičnim obilaskom igrališta kontrolira se ispravnost sprava i opreme kako bi se ista mogla sigurno koristiti.

**UKUPNO 6.636,00 EURA**

1. **Zbrinjavanje divljači**

Sukladno Zakonu o lovstvu jedinica lokalne samouprave u obvezi je osigurati skupljanje i zbrinjavanje divljači koja je nastradala u prometnim nesrećama ili je uginula putem ovlaštene osobe. Za intervenciju sakupljanja i zbrinjavanja lešine sitne divljači po pozivu ovlaštene osobe od strane Općine Provoditelj Programa isplaćuje se naknada po obavljenoj intervenciji.

**UKUPNO 6.636,00 EURA**

Članak 6.

Svi radovi iz ovog Programa izvodit će se prema prioritetu koji utvrdi općinski načelnik Općine Jelenje.

Članak 7.

Program stupa na snagu osmog dana od dana objave u »Službenim novinama Općine Jelenje“, a primjenjivat će se od 01.01.2023.

KLASA: 024-02/22-01/11

URBROJ:2170-20-01-22-3

U Dražicama 15.12.2022.

OPĆINSKO VIJEĆE OPĆINE JELENJE

PREDSJEDNICA

Izabela Nemaz